

Република Србија

**Г Р А Д Н И Ш**

**Служба за послове**

**Скупштине Града**

Број: 13 -187 /2015

11.12. 2015. године

Н И Ш

**УПРАВА ЗА КОМУНАЛНЕ ДЕЛАТНОСТИ,**

**ЕНЕРГЕТИКУ И САОБРАЋАЈ**

У вези са Вашим дописом број 4716/2015-09 од 4.12.2015. године и захтевом за давање мишљења на Нацрт одлуке о ауто-такси превозу путника на територији Града Ниша, дајемо следеће:

**М и ш љ е њ е**

Закон о превозу путника у друмском саобраћају („Службени гласник РС, бр. 68/2015), у члану 11., прописује да се домаћи јавни превоз обавља као линијски превоз, ванлинијски превоз, посебан линијски превоз и такси превоз и употребљава, за разлику од раније важећег Закона појам такси превоз ( не ауто – такси превоз), па у том смислу треба изменити назив одлуке, као и све чланове у којима се овај термин користи.

У члану 3. Нацрта треба одредити надлежни орган, односно управу Града.

У члану 4. Нацрта прописано је да за обављање „ауто-такси“ превоза, поред Законом прописаних услова, треба да буду испуњени и додатни услови и они се по тачкама набрајају, с тим што се у тачки 8. прописује и услов који је прописан Законом. Сматрамо да из наведених разлога тачку 8. треба брисати.

У члану 6. Нацрта, у ставу 2., мислимо да је погрешно означен, уместо члана 9. члан 8., па наведену грешку треба исправити.

Такође, у члану 14. Нацрта у задњем ставу се наводи да „поред података из става 2. тач. 1,3,5,6,8,9,10 овог члана“, а став 2. нема тачку 10., па исту треба брисати.

Мишљења смо да у члану 17. Нацрта у ставу 1., појам такси стајалишта треба одредити као што је то прописано Законом у члану 2. тачка 43).

Сʹ поштовањем,

Начелник

Иван Николић с.р.